Studju Kronoloġiku 1924 Ġa Is-Snin tal-Bidu Waqt l-ewwel seduta tal-Constitutional Club tal- Mellieħa li saret nhar il-31 ta' Awwissu 1924, is-Sur Walter Salamone ġie nominat bħala Viċi President u Aġent President għal dik il-laqgħa stess. Preżenti għal dik il-laqgħa kien hemm Carmelo Stellini, Gio Maria Vella, Francesco Buttigieg, Gio Maria Sammut, Salvatore Chetcuti, Francesco Bonello, Gino Gauci, Angelo Cutajar u Wiliam Howe. l-Markiż Testaferrata Olivier ġie nominat bħala President, Carmelo Stellini bħala Kaxxier, Gio Maria Gauci bħala aġent Kaxxier u Giorgio Vella bħala Segretarju. Waqt din is-Seduta ġew approvati wkoll ir-regolamenti li fuqhom kellu jitmexxa l-Każin. Imbagħad, f'seduta oħra miżmuma f'Ottubru 1924, kien hemm proposta biex jiġi mwaqqaf tim tal-futbol, ġew approvati 73 membru tal-Każin u l-Bottegin tal- Każin ingħata f'idejn Francesco Buttigieg. Matul l-1925 saru tliet seduti tal-Kumitat. Il- Bottegin ġie mikri għas-somma ta' £1.50 fis-sena, ġew approvati Il-il membru ġdid mal-Każin u l-membri kollha kkontribwixxew finanzjarjament għaż-żamma u t-tmexxija tal-każin, bil-kundizzjoni li jiġu mħallsa lura. F'Jannar 1926 ġie elett Kumitat Ġdid. Fil- Każin issa kien hemm 126 membru u jidher ukoll li f'Mejju tas-sena ta' qabel kienet ġiet imwaqqfa Soċjetà Orkestrali taħt l-isem ta' Santa Ċeċilja, il- patruna tal-mużika. Naraw ukoll li l-Wisq Nobbli Ladv Strickland tat is-somma ta' £10 għat-twaqqif ta' din l-Orkestra u l-membri tagħha stess kienu jħallsu xelin u 6 soldi fix-xahar. Matul l-1926 kien hemm biss żewġ seduti. Fl-1927 jidher li l-attivitajiet bdew jiżdiedu u kien hemm total ta' sbatax-il Seduta tal-Kumitat. Saru elezzjonijiet ġodda u sal-aħħar tas-sena kien hemm madwar 212-il membru fil-Każin. Ġew mixtrija xi strumenti ġodda għall-Orkestra u dawk il-membri li kienu ħarġu l-flus fis-sena ta' qabel ġew imħallsa lura għalkollox. F'Lulju 1927 ġiet organizzata wkoll mawra sa Għawdex għar-residenti Melliħin kollha fuq il-vapur SS Wemblev u saret ukoll ġabra biex jinxtraw xi bankijiet għall-entratura prinċipali tal- Każin. Ġie deċiż ukoll li tiġi mistiedna Banda biex iddoqq nhar lejlet il-Festa tal-Vitorja f'Settembru u ġie ordnat xi logħob tan-nar għal dik l-okkażjoni. Il-Kumitat tal-Każin laqqa' tmintax-il Seduta matul is-sena 1928 u fil-Kumitat Onorarju l-ġdid dehru uċuħ ġodda bħal Sir Gerald Strickland u l-Wisq Nobbli, il-Konti F. Sant Cassia. Il-Każin issa kellu madwar 210 membru, numru sostanzjali għall-Każin daqshekk ġdid f'raħal daqshekk żgħir. Matul l-ewwel seduta ta' din is-sena ġew approvati u kkonfermati r-regolamenti tal-1924. Fl-20 ta' Jannar 1928 il-Każin kera l-postijiet bin-numri 21 u 22 fil- Pjazza tal-Parroċċa b'kera ta' £23 fis-sena għal tnax- il sena, taħt ċerta kundizzjonjiet. Ġew maħtura tliet membri biex jieħdu ħsieb dan il-kera, iżda f'Lulju tal-istess sena l-Kumitat tal-Każin iddeċieda li jieħu dan il-piż tal-kera biex iħallsu hu stess. Imbagħad f'Novembru ġie deċiż li l-kariga ta' Surmast. tal-Orkestra jiġi terminata u f'Diċembru saret proposta, li ma ġietx aċċettata, biex jinbidel l-isem tal-Każin. Jidher ukoll li kien hemm talba biex jinħatru President u Viċi President ġodda u fit-23 ta' Diċembru 1928 eventwalment insibu lil IL-MELLIEĦA Dr Angelo Attard Montalto bħala President u lil Dr Armando Mifsud bħala Viċi President. Kien hemm proposta oħra biex tiġi mwaqqfa Banda taħt l-isem ta' 'Duke of Xork'. Din il-proposta jidher li ġiet aċċettata unanimament u kellhom jiġu miġbura l-fondi biex jinxtraw l-istrumenti għal din il-Banda. Fil-bidu tas-sena 1929, il-membri kollha tal-Każin ġew imlaħħqa membri Onorarji tal-Constitutional Club ta' Birkirkara, ġest verament ta' ġieħ bejn żewġ entitajiet mużikali. Saret ukoll proposta ġdida biex jiġu akkwistati u mixtrija xi strumenti tal-banda mill-Banda tar-Roval Malta Artillerv. Ingħataw diversi donazzjonijiet għal dan l-għan u l-membri kollha tal-Kumitat silfu somom ta' flus biex eventwalment ġew imħallsa £90 għall-akkwist ta' 44 strument tal-banda, inklużi t-tnabar. Matul din is-sena wkoll intbagħtu ittri ta' ringrazzjament lill-emigranti Melliħin li ġabru l-flus biex inxtara Stendard ġdid għall-Każin kif ukoll għal karti tal- mużika mibgħuta lill-Banda. Ammiratur tal-Banda ta tletin leġiju għall-użu tal-bandisti. Proposta imporatnti oħra kienet biex jiġi mwaqqaf Kumitat Indipendenti biex jieħu ħsieb il- Banda. Dan kellu jinkludi membru mill-Kumitat tal- Każin u erba' membri oħra li kellhom jiġu magħżula minn fost il-bandisti stess. Biex jinġabru fondi għall- bżonnijiet tal-każin, f'Lulju 1929, ġiet organizzata ħarġa mill-Bajja tal-Mellieħa sal-Imgarr, Għawdex fuq il-vapur 'Odin'. Jidher ukoll li matul is-sena 1929 kien hemm biss seba' Seduti tal-Kumitat. Deċiżjoni importanti jidher li ttieħdet fis-seduta numru 51 tal-14 ta' Settembru 1930 meta ġie deċiż li l-Banda tesegwixxi programm fil-Pjazza tal- Parroċċa. Intbagħtu stediniet lill-membri tal-Kleru kollu tal-Mellieħa, lill-President u membri tal-Każin Vittoria tal-Mellieħa u persuni oħra. Fuq nota oħra jidher li ma ngħatax permess mill-Pulizija biex il- Banda ddoqq matul il-festa tal-Vitorja, l-istess bħal ma ġralha l-Banda Vittoria. Fil-Każin, tfal taħt l-età ma setgħux jidħlu sakemm ma jkunux mal-ġenituri tagħhom jew ma' xi ħadd jieħu ħsiebhom, waqt li dak li kellu l-Bottegin tal-Każin ried iżomm in-nadif u ġie mwissi fuq xi affarijiet oħra. Jidher ukoll li ttieħdu xi passi dixxiplinari kontra xi membru tal-Każin stess. Dawn iċ-ċrikustanzi kollha huma xhieda ta' kemm il-Kumitat kien kapaċi jilqa' kontra dawn il-problemi u ta' kemm kien lest li jżomm mar- regolamenti tal-Każin u jinfurzahom. Fl-1930 kien hemm biss ħames seduti b'kollox. Minħabba l-qagħda politika f'Malta fl-1931, il- Kumitat tal-Każin ħass il-ħtieġa li jżid żewġ regoli ġodda u imporatnti mar-regolamenti tiegħu. setgħetx issir propaganda jew diskussjonijiet politiċi fil-Każin taħt piena ta' tkeċċija mis-Soċjetà u dawk li kienu se joħorġu bħala kandidati għall-Parlament, jew li kienu membri tal-Parlament, inkella kienu jaħdmu ma' xi partit politiku, ma setgħux lanqas jibqgħu membri tal-Każin. Dwar dawn kien ittieħed vot u b'106 vot favur il-mozzjoni u 10 biss kontra wieħed malajr jinnota l-maturità u l-għaqal fit- tmexxija tal-Każin. Dan kien fil-15 ta' Marzu 1931 u din kienet l-ewwel seduta tal-Kumitat fejn insibu l-isem tal-każin taħt it-titlu ta' Imperial Band Club'. Matul din is-sena ġew diskussi wkoll diversi affarijiet, fosthom dwar il-ħlas ta' kull xahar tal- bandisti, it-tberik tal-Każin mill-Kappillan, is- sehem tal-Banda fil-festa ta' San Ġużepp u l-ħlasijiet ta' arretrati mill-membri. Dawn kollha ġew diskussi u ntlaħaq ftehim dwarhom, xhieda oħra ta' amministrazzjoni serja min-naħa tal-Kumitat tal- Każin Imperial. Ġiet approvata wkoll reżoluzzjoni importanti ħafna dwar ir-Roval Commission. Hawnhekk, is- Soċjetà Filarmonika Imperial, imħeġġa minn dover patrijottikublaebda għanijiet politiċi ,riedetturikemm kienet se tkun ta' ħsara, kemm fuq livell ekonomiku kif ukoll soċjali, li tiġi sospiża l-Kostituzzjoni. Għalhekk l-għaqda talbet li l-Kostituzzjoni għal Gvern Responsabbli kellha terġa' tiġi mwaqqfa u li l-Lingwa Maltija kellha tiġi rikonoxxuta bħala l-lingwa uffiċjali tal-Kostituzzjoni. Kopji ta' din ir- riżoluzzjoni importanti ġew mibgħuta lis-Segretarju tal-Kummissjoni Irjali u lill-Istampa. Meta wieħed jifli sew il-qagħda politika ta' dik il-ħabta, din l-azzjoni determinata meħuda minn Każin hekk żgħir kienet verament ta' min ifaħħarha u jammiraha. Fuq nota kemxejn aktar ħafifa naraw li f'Lulju 1931 ġiet organizzata ħarġa bil-vapur, din id-darba madwar Malta, u fl-istess xahar il-Banda Imperial ġiet mistiedna biex iddoqq fuq Kemmuna għal jumejn wara xulxin. F'Settembru, imbagħad, il- Kappillan bierek żewġ stendardi ġodda għall-Banda u ntlaħaq ukoll ftehim mal-istess kappillan biex, flimkien mal-Banda Vittoria, il-Banda Imperial iddoqq waqt il-Festa tal-Vitorja tal-Mellieħa ta' dik is-sena. Il-kontribuzzjoni mogħtija mill-Parroċċa b'risq il-Festa kellha tinqasam bejn iż-żewġ Baned. F'din is-sena wkoll ġew imħallsa lura dawk il- membri li kienu silfu l-flus biex inxtraw l-istrumenti tal-Banda u ġie deċiż ukoll li, f'każ ta' luttu għall- membri tal-Kumitat jew Bandisti, il-bandiera fuq il-bejt tal-Każin kellha tittella' mezz'asta. Materji oħra dwar ħlasijiet lis-Surmast tal-Banda, ħlasijiet dovuti minn Bandisti, ħlasijiet mill-membri u passi dixxiplinari għal tmexxija dejjem aħjar tal- Każin kienu kontinwament jiġu diskussi biex iżommu s-Soċjetà Imperial ħajja u b'saħħitha kemm soċjalment, finanzjarjament u amministrattivament. Nhar l-4 ta' Settembru 1932, stendard ġdid bl- emblema tal-'Union Jack' ġie mbierek u mżanżan waqt li fis-17 tal-istess xahar ġiet organizzata mawra oħra għal Għawdex fuq il-lanċa 'Ladv Strickland'. Ġie deċiż ukoll li jsir marċ mill-Banda fit-toroq prinċipali tal-Mellieħa nhar l-Ewwel tas-Sena 1933 u dan min-nofsinhar sat-tlieta. Aktar tard kellha ssir fiera, biex hekk il-Każin kompla joħloq aktar attivitajiet u laqgħat għat-tgawdija u divertiment tal- komunità Melliħija. Il-bidu tal-1933 ra żieda fis-salarju tas- Surmast tal-Banda u ġie deċiż ukoll li l-Bandisti ssirilhom uniformi. Għal dan l-għan kellhom ukoll jikkontribwixxu l-Bandisti stess u saret ukoll fiera biex jinġabru aktar fondi. Imbagħad, fl-20 ta' Awwissu 1933, il-Banda Imperial esegwixxit programm fil-Pjazza quddiem il-każin fejn ġiet ukoll imżanżna għall-ewwel darba l-uniformi l-ġdida. Dik is-sena l-banda ħadet sehem fil-festa ta' San Duminku fil-Birgu. Għall-okkażjoni tat-tberik tal-Każin, fi żmien il- Għid il-Kbir, kellu jiġi mistieden il-Kleru kollu tal- Parroċċa. Din is-sena rat ukoll il-Bottegin jiġi mikri għal sentejn, b'kirja ta' £18.12s.6d. fis-sena, taħt ċerti kundizzjonijiet. Ġiet ukoll mibgħuta ittra ta' ringrazzjament lill-Konti Sant Fournier li kien serva bħala President matul l-1933 u li kien aċċetta wkoll li jservi fl-istess kariga għall-1934. Matul l-1933 kien hemm total ta' 10 seduti tal-Kumitat. It-8 seduti tal-1934 kienu karatterizzati minn numru ta' fieri, tombli u diversi programmi fejn ħadet sehem il-Banda, kemm fil-Mellieħa kif ukoll f'postijiet oħra bħar-Rabat u l-Birgu. Nhar is-17 ta' Ġunju 1934 kienet se ssir festa ad unur il-President tal-Każin u programm ieħor kien se jsir fil-Pjazza quddiem il-Każin stess nhar il-5 ta' Awwissu 1935, meta kellhom jiġu ippreżentati l-lazzijiet ta' fuq l-ispalla tal-uniformijiet il-ġodda tal-Banda. Matul l-1935, li kellha tkun sena verament attiva, saru tlettax-il seduta tal-Kumitat li baqa' l-istess bħalma kien fis-sena ta' qabel, jiġifieri b'Dr Attard Montalto bħala President Onorarju, l-Avukat Olaf Gollcher bħala President, Giuseppe Bugeja Bonnici bħala Viċi President, Giuseppe Gauci bħala Segretarju u Carmel Vella bħala Kaxxier. Erba' membri minn dan l-istess kumitat ġew magħżula biex jagħmlu parti mill-Kumitat tal-Banda. Biex dejjem iżommu mar-regolamenti tal-Każin kellhom jittieħdu passi kontra xi bandisti li ma kinux jattendu regolarment għall-kunċerti tal-Banda. L-istess Banda kienet mistiedna biex tieħu sehem f'diversi postijiet madwar Malta, fosthom fir-Rabat, il-Birgu u Ħ'Attard u diversi fieri ġew imtellgħin biex jgħinu fil-finanzi tal-Każin. Il-banda ġiet ukoll mistiedna mill-King's Feast l IL-MELLIEĦA Committee biex tesegwixxi programm fil-Mellieħa stess fl-okkażjoni ta' meta r-Re Ġorġ VI laħaq Re tal-Ingilterra. Il-Bottegin tal-Każin ġie mikri għal perjodu ta' erba' snin bil-kera ta' £20.1s.4Ad. fis-sena, taħt il-kundizzjonijiet tas-soltu. F'Diċembru 1935 sar ukoll l-aħħar ħlas lil wieħed mill-membri fuq is- somma li kien silef lill-Każin fis-snin ta' qabel. Għas-sena 1936 inżamm l-istess Kumitat tas- sena ta' qabel mingħajr ma kien hemm bżonn li tinżamm Seduta Ġenerali. Commander Price ġie maħtur Membru Onorarju tal-Każin waqt li l-Banda kompliet tieħu sehem f'diversi festi fi rħula Maltin. Saru wkoll diversi fieri u tombli għall-ġbir ta' finanzi għall-Każin. Fis-27 ta' Ġunju 1936 il-Banda tal-Roval Malta Artillerv daqqet diversi marċi u partijiet mużikali oħra fil-Pjazza tal-Parroċċa u l-Kumitat tal-Banda Imperial stieden lill-Kurunell tal-RMA u lis-Sinjura tiegħu, il-membri tal-banda kollha u xi ħbieb fil- Każin Imperial. Il-Każin kien offra u ta l-planċier tiegħu lil din il-Banda għal din l-okkażjoni. Matul il-Festa tal-Vitorja tal-1936, il-Banda Imperial kienet se tagħmel marċ mill-Knisja Parrokkjali sa quddiem il-Każin u mbagħad tagħti programm hemmhekk nhar is-6 ta' Settembru 1936. L-għada, is-7 ta' Settembru, se tagħmel żewġ marċi, wieħed f'nofsinhar u ieħor filgħaxija, flimkien ma' programm. Nhar il-Festa, imbagħad, se tagħmel marċ ieħor mill-Knisja sal-planċier quddiem il- Każin u wara programm mużikali. Nhar lejlet, lejlet il-Festa se jiġu mbierka tliet stendardi ġodda tal- Każin. Nhar l-20 ta' Diċembru 1936, il-Gvernatur Brittaniku ta' Malta se jagħmel żjara fil-Mellieħa u l-Kumitat tal-Banda Imperial se jistieden lilu u dawk kollha ta' madwaru fil-Każin. Il-Banda Militari se ddoqq fil-Pjazza tal-Parroċċa u se tagħmel użu mill- planċier tal-Banda Imperial. Matul l-1936 tlaqqgħu 7 seduti tal-Kumitat. 1937. tibqa' mfakkra l-iżjed fil-Każin għax il-Banda Imperial ġiet mistiedna biex tieħu sehem fiċ-ċelebrazzjonijiet li saru fil-Belt Valletta nhar il-15 ta' Mejju 1937 b'kommemorazzjoni tal- Inkurunazzjoni tar-Re Ġorġ VI tal-Ingilterra. Dan barra s-soltu programmi li l-Banda tat f'diveri festi f'irħula f'Malta. Il-Kumitat Imperial irnexxielu wkoll jakkwista l-permess biex jagħmel diversi fieri fl-Iskola Governattiva tal-Mellieħa. Is-sena ta' wara, l-1938, rat il-bidu ta' żewġ attivitajiet soċjali ġodda fil-Każin. Waħda kienet li Re Ġorġ VI IL-MELLIEĦA bdiet issir farsa komika forma ta' teatrin waqt il-fieri tal-Każin u l-oħra l-organizzazzjoni ta' xi attività għal żmien il-Karnival. It-tnejn li huma jidhru li kienu popolari u niżlu tajjeb ħafna mal-komunità Melliħija, tant li bdew jinġabu kumpaniji teatrali oħra minn barra l-Mellieħa għal dan l-għan. Sar dan kollu, minkejja li matul din is-sena kien hemm biss 6 seduti tal-Kumitat. Matul l-1939 saru biss 4 Seduti tal-Kumitat u ma jidhirx li kien hemm affarijiet speċjali. Jidher li t-theddida ta' gwerra fl-Ewropa kienet diġà bdiet tinħass ġmielu f'Malta u fil-Mellieħa u barra żewġ fieri u sehem il-Banda darba waħda fir-Rabat, Malta, ma ġew reġistrati ebda attivitajiet oħra. L-istess ġara fit-tliet snin ta' wara. Mis-seduti tal- Kumitat tal-Każin Imperial jidher li kien hemm biss Seduta waħda fl-1940, numru 139, li saret nhar il-11 ta' Jannar 1940. Is-Seduta li kien imiss, dik numru 140, saret fis-16 ta' Jannar 1943, jiġifieri aktar minn tliet snin wara. Iżda ta' min wieħed jinnota li matul dak l-istess żmien ma jfissirx li ma kienx hemm xi forma ta' attività għaddejja fil-Każin għax infatti f'din l-aħħar Seduta msemmija ġew ippreżentati l-kontijiet finanzjarji għas-snin 1940-1942. Wara s-Seduta tas-16 ta' Jannar 1943, is-Seduta li jmiss saret fit-28 ta' Settembru 1943, meta jidher li l-affarijiet reġgħu bdew jaqbdu r-ritmu, tant li ġew organizzati żewġ tombli u l-Bottegin tal-Każin reġa' nħareġ għall-offerti tal-pubbliku. Fl-1944 ġie magħżul Kumitat ġdid bl-Avukat Olaf Gollcher bħala President u s-Sur A. Falzon Sant Manduca bħala Viċi President. Il-Kumitat Onorarju kien jinkludi l-Baruni A. Attard Montalto bħala President, is-Sur Joseph Schembri bħala Viċi President u l-Markiż Giuseppe Bugeja Bonnici, l-Onorabbli Kaptan John Formosa, l-Arkitett Edwin England Sant Fournier u s-Sinjuri Emanuel Costantino, Harrv Cavarra u s-Sur Vincenti Kind bħala membri. Ġew magħżula żewġ delegati biex jirrapreżentaw lill-Każin Imperial fl-Assemblea Nazzjonali. Il-Bottegin tal-Każin ġie mikri għal sentejn fuq l-ogħla offerta li kienet ta' £32.6s.11'/2d. F'offerti pubbliċi bħal dawn kienet komuni ħafna d-drawwa li fl-aħħar tas-somma offruta tiżdied dik is-sitt ħabbiet, għax kultant kienet tkun hi li tiddeċiedi l-kwistjoni kollha. Din is-sena ġabet magħha wkoll problema li nqalgħet bejn il-Kumitat tal-Każin u s-sid tal- każin dwar it-tibjid u d-dekorazzjoni tal-Każin. Din il-kwistjoni baqgħet sejra sas-sena ta' wara meta mbagħad sar ftehim li kull parti tħallas nofs l-ispejjeż. Fis-sena 1945, bil-gwerra issa xi ftit 'il bogħod minn xtutna, saru 10 Seduti tal-Kumitat. Il-Banda reġgħet ħadet sehem f'diversi marċi u programmi f'ħafna festi f'Malta kollha u saru diversi fieri biex jgħinu l-Każin finanzjarjament. Għall-Festa tal-Vitorja ta' dik is-sena ġie deċiż li tiġi mistiedna l-Banda tar-Rabat u ntlaħaq ukoll ftehim dwar il-kontribuzzjoni tal-Kappillan lill- Każin għas-servizz li jingħata matul l-istess Festa f'Settembru. F'waħda mis-seduti ssemma wkoll il-logħob tan-nar u f'Diċembru 1945 il-Kumitat iddeċieda li jixtri ġeneratur tad-dawl għall- Każin. Irridu nfakkru hawnhekk li s-servizz tad- dawl elettriku wasal fil-Mellieħa erba' snin wara, f'Novembru 1949. Fis-7 ta' Frar 1946 ġie elett Kumitat ġdid u matul dik is-sena saru 19-il Seduta tal-Kumitat. Il-proposta dwar il-ġeneratur ġiet finalizzata u erba' persuni offrew li jarmaw il-bozoz mal-faċċata tal-Każin. F'Ġunju ta' dik is-sena l-Mellieħa kellha Kappillan ġdid, il-WR. Dun Franġisk Xuereb, u l-Banda Imperial ħadet sehem fil-festa ta' meta laħaq u offrietlu wkoll rigal. Dik is-sena ġie deċiż ukoll li jiġu allokati £25 għal-logħob tan-nar għall-Festa ta' dik is-sena. Sadanittant il-Banda baqgħet sejra bl- attività mużikali tagħha kemm fil-Mellieħa kif ukoll f'diversi rħula oħra f'Malta. Ittieħdu wkoll diversi deċiżjonijiet dixxiplinari għat-tmexxija dejjem għaqlija tal-Każin, fosthom l-imġieba tal-membri ġol-Każin stess. Mill-1 ta' Awwissu 1946 bdew jittieħdu passi dixxiplinari kontra bandisti li kienu jitilqu mill-Banda mingħajr ma jagħtu raġuni valida għaliex. Dawn kellhom jiġu sospiżi milli jidħlu fil-Każin għal mhux inqas minn sena. Il-Bottegin tal-Każin ġie mikri għal sentejn bil-kera ta' £27.7s.11'/d fis-sena, bil-kundizzjonijiet tas-soltu. L-1947 ġabet magħha inizjattivi ġodda. Saret proposta biex tinkera jew tinxtara mejda tal-Biljard, waqt li kienet se tiġi organizzata mawra madwar Għawdex għal ħabta ta' Awwissu. Din kienet se ssir fuq il-vapur 'King of England' u għal dik l-okkażjoni wkoll il-banda kienet se ddoqq ġewwa Marsalforn. Ġie deċiż ukoll li għall-Festa ta' dik is- sena kien se jiġi mistieden it-tenur Zammit Harrison biex ikanta l-Innu ad unur Marija Bambina fis-6 u fis-7 ta' Settembru. Jekk jingħata l-permess mill- Kappillan, il-marċ tas-soltu ta' nofsinhar ta' nhar is-7 ta' Settembru kien se jsir filgħodu. Kellha ssir laqgħa fl-Għassa tal-Pulizija bejn il-Kumitat tal- Imperial u dak tal-La Vittoria biex jiġi deċiż min se jkollu d-dritta biex idoqq l-ewwel fil-Festa tal- Madonna tas-Santwarju fl-24 ta' Settembru ta' dik is-sena. Suġġett ieħor importanti kien it-twaqqif tal-Malta Band Clubs Association, li fiha l-Każin Imperial daħal membru. F'Novembru, il-Viċi President Onorarju Giuseppe Schembri stieden lill-Banda biex torganizza marċ u programm ad unur tiegħu wara li kien ġie elett fl-Assemblea Leġiżlattiva tal-Gvern Laburista. Dan kellu jsir fid-9 ta' Novembru 1947. Matul l-1947 saru 16-il seduta tal-Kumitat, sena ta' taħbit mhux ħażin. Fuq nota kemxejn għolja, l-1948 rat il-Kumitat jitlob lill-Ministeru tal-Finanzi biex jingħata Banka tal-Lottu f'isem il-Każin Imperial. Inxtrat ukoll magna tal-ħjata, bil-prezz ta' £26.12s.0d, biex tittella' lotterija. F'Marzu ta' din is-sena ġiet finalizzata problema, li kienet inqalgħet is-sena ta' qabel, dwar il-ħatra ta' Surmast tal-Banda ġdid. Issa kien inħatar Maestro A. Sammut li beda f'din il- kariga fl-1 ta' Mejju 1948. Wiċċ ġdid ieħor fil-Każin kien Dr G. Flores, li ġie maħtur membru Onorarju. Sadanittant saret proposta oħra biex jinġabru fondi, madwar £25, ħalli ssir bandiera bl-emblema jew arma tal-Każin Imperial. Meta din il-bandiera ġiet ippreżentata fil-pubbliku għall-ewwel darba, saret ċelebrazzjoni speċjali u ġie mogħti wkoll trofew lill- banda flimkien ma' rigal lill-Maestro Sammut li kien qiegħed jidderieġi l-Banda għall-ewwel darba. Sadanittant il-Banda Imperial kienet impenjata bis-sħiħ iddoqq f'diversi festi f'irħula f'Malta. Il- Bottegin reġa' ngħata għal sentejn, din id-darba lil żewġ persuni flimkien, bil-kera ta' £95.12.10//d fis- sena. Saru 20 Seduta matul l-1948, numru rekord ta' seduti s'issa, xhieda qawwija tal-popolarità dejjem tikber tal-Każin Imperial, u allura ħtieġa ta' iktar laqgħat spissi. Matul l-1949 kien hemm l-istess Kumitat tas- sena ta' qabel b'xi tibdiliet żgħar. Fi Frar, il-Kumitat ġie mistieden biex jieħu sehem fil-festi tal-Karnival iżda ma laqax din it-talba peress li ma kienx hemm żmien biżżejjed. Il-mejda tal-Biljard ġiet mixtrija għas-somma ta' £65 u fl-1 ta' Mejju 1949 il-Banda ġiet mistiedna biex tieħu sehem fil-festa tal-wasla lura fil-Mellieħa tal-istatwa ta' San Ġużepp, wara li kien sarilha xogħol ta' restawr. Talba pożittiva ħafna saret mill-Kappillan tal- Mellieħa Rev F. Xuereb, li stieden lill-Baned Imperial u La Vittoria biex, nhar it-23 ta' Mejju 1949, idoqqu flimkien bħala Banda waħda, taħt id-direzzjoni ta' Maestro V. Ciappara, Innijiet Marjani fl-okkażjoni tal-Festa tal-Kungress Marjan organizzat mill-Arċisqof. Għall-ewwel darba wkoll fl-istorja tal-Każin ġiet organizzata ġita għal Catania, fi Sqallija, nhar it-23 ta' Lulju 1949, fejn il-Banda daqqet ġewwa Villa Bellini. Hawnhekk il-Każin ġie mogħti stendard mis-Sindku ta' Catania u dan kellu jiġi mbierek l IL-MELLIEĦA nhar id-29 ta' Awwissu 1949. F'din is-sena wkoll ġie mogħti arloġġ bħala rigal lil Patri Cini mill- Mellieħa, fl-okkażjoni tal-ewwel quddiesa tiegħu fil-Mellieħa. Bħala għeluq ta' sena daqshekk impenjattiva, nhar is-Sibt 5 ta' Novembru 1949, il-Banda ġiet mistiedna biex tieħu sehem fiċ-ċerimonja tat-tberik fl-okkażjoni tal-inawgurazzjoni tas-servizz tad-dawl elettriku fil-Mellieħa. Preżenti għal din il-festa kien preżenti l-Prim Ministru, is-Sinjura tiegħu u ministri oħra. Dawn wara ġew mistiedna għal riċeviment ġewwa l-Każin Imperial. Bejn it-28 ta' Mejju u l-4 ta' Ġunju 1950, fl- okkażjoni taċ-ċelebrazzjonijiet tal-50 Anniversarju tal-Inkurunazzjoini tal-Madonna tal-Mellieħa, il- Każin Imperial, flimkien mal-Każin La Vittoria, ħa sehem attiv bil-banda fil-festi li saru. Barra minn hekk il-Kumitat iddeċieda li jagħti wirja ta' logħob tan-nar fil-ftuħ tal-istess ċelebrazzjonijiet, wara li l-Banda Imperial ittemm il-marċ tagħha. Fid-29 ta' Mejju 1950 il-Każin Imperial ġie onorat biż-żjara tal-Eċċellenza Tiegħu l-Gvernatur Sir Gerald Creasv u s-Sinjura tiegħu, flimkien — mal- Kappillan tal-Mellieħa u l-Kleru tal-Parroċċa. L-Onorabbli Joseph Schembri talab lill-Kumitat Imperial biex jorganizza ċelebrazzjoni ad: unur Sir Gerald Creasj tiegħu fl-okkażjoni tal-ħatra tiegħu bħala President Onoraru tal-Kumitat tal-Każin u din saret nhar il- 31 ta' Awwissu 1950 fejn hu mbagħad ippreżenta stendard lill-Każin. Din is-sena, għall-Festa f'Settembru, se ssir wirja tal-logħob tan-nar, kaxxa infernali għas-somma ta' £30 u madwar 7000 bombi tal-musketterija. Din is-sena miet Carmelo Vella, membru attiv ħafna sa mill-1927 mal-Constitutional Club u wara mal-Każin Imperial. Il-Banda Imperial ħadet sehem IL-MELLIEĦA l fil-funeral tiegħu, fejn ir-reffiegħa kienu membri tal- Każin stess. Żewġ inizjattivi oħra tal-Kumitat Imperial kienu l-introduzzjoni ta' sett tar-Rediffusion fil-Każin kif ukoll ta' proposta biex issir stedina lir-Rev Manwel Grima biex jieħu l-kariga ta' Direttur Spiritwali tal- Każin Imperial. Din is-sena, 1950, il-Bottegin ġie mikri għas- somma ta' £75.12.6//d. fis-sena u saru 15-il Seduta tal-Kumitat. Il-Kumitat għas-sena 1951 kien magħmul minn 23 persuna bejn uffiċjali u membri. Il-Kumitat għamel talba lil sid il-Każin biex jara jekk jistax isaqqaf parti mill-bitħa tal-każin, iżda saru ċerti kundizzjonijiet li l-Kumitat ma qabilx magħhom. Saret ukoll talba biex, fil-każin, jibdew isiru kunċerti minn banda jazz. Sadanittant il-Kumitat kien talab ukoll lill-Ministeru tax-Xogħlijiet biex isir taraġ barra, quddiem il-Każin. Matul din is-sena l-Banda Imperial ħadet sehem fis-soltu programmi u marċijiet fil-Festi ta' rħula madwar Malta u Għawdex u għall-Festa tal-Vitorja ġew ordnati żewġ kaxxi infernali jew wirjiet ta' logħob tan-nar kif ukoll 5000 bomba tal- musketterija. Intlaħaq ukoll ftehim bejn l-Għaqda Imperial u s-Sons of Mellieħa Dramatic Companv biex din tibda ttella' preżentazzjonijiet teatrali fil-Każin Imperial, naturalment taħt ċerta kundizzjonijiet. Għal dan il- għan kellhom isiru xi żidiet strutturali biex jilqgħu għall-bżonnijiet u konvenjenza tal-pubbliku. Inizjattiva interessanti oħra meħuda mill- Kumitat tal-Każin kienet li jiġu rrekordjati l-Innu tal-Madonna, esegwit mit-tenur Zammit Harrison, flimkien ma' sitt marċi oħra. Dawn kellhom jinstemgħu fuq ir-Rediffusion. Matul l-1951 kien hemm 15-il Seduta tal-Kumitat Imperial. Fit-30 ta' Marzu 1952, il-Banda Imperial daqqet programm funebri, bħala servizz obbligatorju, in konnessjoni mal-Banka tal-Lottu. F'Ġunju ħadet sehem fil-Kungress Nazzjonali tal-Isem Imqaddes t'Alla, u, wara l-purċissjoni, stiednet il-membri tal- Kumitat tal-Kungress, il-Kleru tal-Mellieħa, il-Prim Ministru u personalitajiet prominenti oħra fil-Każin. Din is-sena wkoll is-sala tal-Każin ġiet irranġata u miżbugħa ikħal ċar. Il-logħob tan-nar tal-Festa tal- Vitorja f'Settembru sewa £51 waqt li l-ogħla offerta għall-Bottegin tal-Każin kienet ta' £75 fis-sena. Saru 12-il Seduta tal-Kumitat matul is-sena 1952. Fl-1 ta' Frar 1953, iż-żewġ Baned Imperial u La Vittoria immarċjaw ħdejn xulxin fil-purċissjoni organizzata mill-Komunità Melliħija tax-Xirka tal-Isem Imqaddes t'Alla, ġest verament sabiħ u ta' min ifaħħru. Aktar tard dik is-sena wkoll il- Kumitat Imperial ħa sehem fid-diskussjoni, li saret ġewwa l-Furjana, dwar il-formazzjoni ta' Banda kbira magħmula minn Bandisti miġbura mill-Baned kollha Maltin. Fit-2 ta' Ġunju 1953 , hawn Malta ġew organizzati ċelebrazzjonijiet kbar ad unur l-Inkurunazzjoni tal-Maestà Tagħha r-Reġina Eliżabetta II u, fuq stedina tal-Kumitat inkarigat minn dawn il-festi, il-Banda Imperial ħadet sehem f'kompetizzjoni għal karrijiet dekorati. Ix-xogħol fuq dan il-karru tħalla f'idejn l-artist Mellieħi George Fenech. Il- Banda Imperial ġiet mistiedna wkoll mill-MBCA biex tieħu sehem fl-isfilata tal-baned għall-istess okkażjoni. Eventwalment dan il-karru dekorat rebaħ it-tieni post fil-kompetizzjoni u dan l-avveniment ġie mfakkar fil-21 ta' Ġunju, meta l-Banda Imperial għamlet marċ u programm fil-Mellieħa stess. Wara nħarqu 4000 bomba tal-musketterija minn fuq il-bejt tal-Każin. Għal din l-okkażjoni ġew stampati erba' ritratti kbar tal-Banda Imperial flimkien mal-karru dekorat u ġew preżentati wkoll rigali lis-Sinjuri George Fenech u Ġanni Bonnici għax-xogħol tagħhom fuq il-karru. Inkurunazzjoni tal-Maestà Tagħha r-Reġina Eliżabetta II Għall-Festa ta' Kristu Re ġewwa l-Belt Valletta kienu se jieħdu sehem membru tal-Kumitat flimkien ma' żewġ Bandisti li kellhom ukoll ipoġġu kuruna f'riġlejn il-Monument ta' Kristu Re fil-Furjana. L-aħħar Seduta għall-1953 saret fit-13 Diċembru u kienet it-13-il waħda. Bħalma kien diġà sar drabi oħra, f'Jannar 1954 sar attentat ieħor biex il-Kumitat jikkonvinċi lil sid il-każin biex iħallih jagħmel tibdil u żidiet strutturali tant meħtieġa fil-bini tal-Każin. Dan biex il-Każin jimxi 'l quddiem u jisbieħ, iżda kien kollu għal xejn. L-Istendard magħruf bħala 'L-Istendard Amerikan' ġie meħud għand is-sorijiet taż-Żejtun biex jiġi restawrat u għall-Festa f'Settembru ta' din is-sena l-Kumitat iddeċieda li jordna kaxxa infernali ta' 330 bomba, oħra tal-kulur, 7000 bomba tal- musketterija u 1000 sfafar tal-kulur, żieda sostanzjali fuq is-snin ta' qabel. Is-Sur E.W. Grech ġie nominat membru fuq il-Kumitat tal-MBCA waqt li żewġ membri oħra kellhom jattendu għal-Laqgħat Ġenerali tal-istess assoċjazzjoni. Inizjattiva oħra proposta mill-Kumitat Imperial kienet li d-Direttur Spiritwali tal-Każin Imperial, ir- Rev Dun Manwel Grima, kellu javviċina l-Kappillan dwar Pellegrinaġġ Marjan li l-Kumitat tal-Każin xtaq jorganizza mill-Knisja Parrokkjali sas-Santwarju tal- Madonna tal-Mellieħa. Waħda mit-trofej tal-banda u bukkett fjuri kellhom jiġu ppreżentati lill-Madonna b'tifkira tal-istess pellegrinaġġ. Fuq l-istess nota spiritwali, il-Każin Imperial kien se jieħu sehem fil- Festa ta' Kristu Re fil-Belt Valletta. Il-Bottegin tal-Każin ġie mikri għal sentejn għas- somma ta' £81.2s.10'/d fis-sena. Kien hemm 14-il Seduta tal-kumitat matul is-sena 1954. L-1955 kienet is-Sena tal-Ġublew tal-Fidda għall-Każin Imperial, għalkemm l-għaqda kienet ilha stabbilita, taħt kredenzjali different, sa mill- 1924. Saret proposta, li ġiet aċċettata, biex il-PL George Scicluna jiġi maħtur Membru Onorarju tal- Każin Imperial. Fil-bidu kien ġie deċiż li l-25 Anniversarju tal- Każin Imperial jiġi ċċelebrat nhar it-28 ta' Awwissu 1955, imma din id-data ġiet mibdula aktar tard għat- 18 ta' Settembru 1955. Ġiet imwaqqfa kummissjoni ta' erba' membri, inkluż is-Surmast tal-Banda, biex torganizza dan l-avveniment u biex tħejji programm għall-Banda. Għal: din l-okkażjoni ġie deċiż li jiġu mistiedna l-Eċċellenza Tiegħu l-Gvernatur Sir Robert Lavcock, l-Arċisqof ki Mikiel: Gonzi, il-Prim hd Ministru Dom Mintoff u persuni prominenti oħra. Għal din l-okkażjoni ġie kummissjonat ukoll Stendard Malti bil-George Cross fih u dan kien se l IL-MELLIEĦA Għal din l-okkażjoni kien se jinkera wkoll planċier kbir speċjali mingħand il-Banda Duke of Connaught ta' B'Kara u l-membri tal-Kumitat Imperial kienu se jippreżentaw lill-Każin vetrina għall-arkivju tal-mużika tal-każin bħala rigal. Biex jinġabru l-finanzi meħtieġa għal din l-okkażjoni, il- Kumitat kiteb lill-Prim Ministru biex jitolbu permess speċjali ħalli jkun jista' jagħmel fiera ġewwa l-Bajja tal-Mellieħa nhar l-10 ta' Lulju 1955. Dan il-permess ġie approvat. Matul l-1955 kien hemm 12-il Seduta tal- Kumitat, bl-aħħar waħda ssir f'Novembru. Din kienet it-306 Seduta mill-ewwel waħda li saret fil- 31 ta' Awwissu 1924, medja ta' 1l-il Seduta fis-sena fuq medda ta' 31 sena. Għeluq Meta wieħed iqis dan kollu, nistgħu ngħidu li kien verament suċċess milħuq minn ftit nies komuni li, imqanqla minn imħabba lejn raħal twelidhom, lejn il-Każin u lejn il-Banda, ħadmu u stinkaw bla heda u bla ħlas biex waqqfu xi ħaġa li tibqa'. Huma poġġew il-ġebla tal-pedament ta' entità li kellha tiffjorixxi u tikber f'wieħed mill-iktar Każini tal-Banda popolari f'Malta. Il-ħeġġa li kellhom biex jieħdu sehem f'dak kollu li kien sabiħ u li jagħti sodisfazzjon kompliet imliethom b'kuraġġ biex iħarsu dejjem 'il quddiem fit-tfittxija tagħhom għal aktar impenn. Matul dawn l-ewwel 25 sena tal-Każin Imperial, jew aħjar ngħidu hekk l-ewwel 31 sena mit-twaqqif tal-għaqda, il-Kumitati kollha għamlu ħilithom biex jiħqu l-għanijiet tagħhom mhux biss f'dak li kellu x'jaqsam mal-mużika u mal-livell ta' banda, imma wkoll bħala għaqda soċjali li taf tagħti pjaċir u sodisfazzjon, biex hekk ġew mibdija u maħluqa okkażjonijiet popolari għall-poplu Malti u iktar u iktar għall-komunità Melliħija. Saru ħafna sagrifiċċji kbar mill-Kumitati tal-bidu ,sa mill-1924, li investew f'xi ħaġa li kienu joħolmu u jemmnu fiha, u l-ħidma sfiqa tagħhom tat il-frott biex ġenerazzjonijiet futuri sabu x'jaqtgħu u fuq xiex jibnu. Illum, il-popolarità tal-Każin Imperial tidher fil-wisa' fil-ħafna dehriet tiegħu f'festi titulari matul is-sena kollha, kemm f'Malta kif ukoll f'Għawdex, u, flimkien mal- lista li ma tispiċċa qatt ta' inizjattivi, attivitajiet u ċelebrazzjonijiet, żgur li nistgħu ngħidu li hu Każin ħaj u mimli enerġija bħalma kienu l-ewwel fundaturi tiegħu disgħin sena ilu.